পশ্চিমবঙ্গ সরকার বহু বছর আগে আচার্য মনোরঞ্জন মুখোপাধ্যায়কে চেয়ারম্যান করে একটি রিভিউ কমিটি করেছিল। আচার্য মুখোপাধ্যায়ও নির্দিষ্ট সময়সীমার মধ্যেই বিস্তারিত রিপোর্ট পেশ করেছিলেন— এতে জীবন-জীবিকা রক্ষার সঙ্গে সঙ্গে অতীত ঐতিহ্য রক্ষার নিদান ছিল। কিন্তু সে রিপোর্ট ঠান্ডা ঘরে পড়ে রইল। পূর্বতন সরকার সংস্কৃতের অন্তর্জলি যাত্রার পাকাপাকি ব্যবস্থা করল, বর্তমান সরকারও সুদৃষ্টি দিল না। নয়াদিল্লির রাষ্ট্রীয় সংস্কৃত সংস্থান পণ্ডিতদের অনুদান দেয় বটে, তবে রাজনৈতিক পরিচিতিই সেখানে প্রাধান্য পায়।